stanford-oval/wikipedia huggingface dataset:
משרד הפנים (ברית המועצות)
היסטוריה

משרד הפנים הוקם על בסיס הקומיסריון העממי לענייני פנים של ברית המועצות ב-15 במרץ 1946, כאשר כל הקומיסריונים העממיים הפכו למשרדים ממשלתיים. ב-15 במרץ 1953 שולב המשרד לביטחון המדינה בתוך משרד הפנים וכעבור שנה הוקמה הוועדה לביטחון המדינה כוועדה ממלכתית נפרדת, הק.ג.ב.
המשרד הוקם במקור כמשרד כללי שמטהו במוסקבה, אך בשנת 1960 ביטל חרושצ'וב, כחלק מרפורמה כללית של המשטרה, את המנגנון המרכזי של המשרד, שתפקידיו הועברו לידי משרדים פנים רפובליקניים, בכל אחת מ-15 הרפובליקות הסובייטיות.
בשנת 1962, משרד תוכנן מחדש כמשרד לשמירה על הסדר הציבורי (ברוסית: Министерство охраны общественного порядка (МООП)). שינוי שם זה רמז על השינוי של המשרד הכל-יכול שיצר לברנטי בריה, כמו גם מגוון המשימות המצומצם יותר. השינויים לוו בביקורת גוברת על המשטרה בעיתונות הסובייטית ועל חוסר יכולתה להתמודד במאבק בפשע.
בעקבות הדחתו של חרושצ'וב, ברז'נייב עשה רבות להעלאת מעמד המשטרה הסדירה. בשנת 1966, לאחר שהציב את אחד מבני חסותו, ניקולאי א. שצ'ולוקוב, בתפקיד שר הפנים, החזיר ברז'נייב את המשרד למעמדו כמשרד פנים כללי. שנתיים לאחר מכן שונה שמו לאם.וה.דה, סמל לכאורה לסמכותו המוגברת. נעשו מאמצים להעלות את יעילות עבודת המשרד על ידי גיוס כוח אדם מוסמך יותר ושדרוג ציוד והדרכה. אולם מותו של ברז'נייב הותיר את המשרד חשוף ליריביו בכלל ולאנדרופוב בפרט. חודש בלבד לאחר מות ברז'נייב, הודח שצ'לוקוב והוחלף על ידי יו"ר הק.ג.ב לשעבר, ויטלי פיודורצ'וק. בהמשך נשפט שצ'ולוקוב באשמת שחיתות. גורל דומה קיבל חתנו של ברז'נייב, יורי צ'ורבאנוב, שהודח מתפקיד סגן שר הפנים בשנת 1984 ומאוחר יותר נעצר באשמת פלילים. לאחר שהכניס כמה פקידים מהק.ג.ב וממנגנון המפלגה למשרד הפנים, ביקש אנדרופוב להפוך אותו לארגון יעיל להשמדת השחיתות הנרחבת; גורבצ'וב המשיך במאמצים אלה.
בינואר 1986, כשפרש פיודרצ'וק, מונה אלכסנדר ולאסוב לראש המשרד. לולאסוב לא היה רקע במנגנון המשטרתי. בספטמבר 1988, ולאסוב הפך למועמד לחבר הפוליטביורו של הוועדה המרכזי במפלגה ובחודש שלאחר מכן הוא הוחלף בידי ואדים בקטין.
שר הפנים בוריס פוגו היה אחד המארגנים העיקריים של ניסיון ההפיכה הסובייטית בשנת 1991; כשההפיכה נכשלה הוא התאבד. את מקומו תפס ויקטור בראניקוב שהיה שר הפנים האחרון של ברית המועצות.
בשנת 1992 המשרד פורק והוחלף על ידי 15 משרדים עצמאיים ב-15 המדינות היורשות של ברית המועצות, כשהגדול שבהם היה משרד הפנים הרוסי.
משימות וארגון

למשרד היו מגוון רחב של חובות. הוא היה אחראי לחשוף ולחקור פשע, ללכוד עבריינים, פיקוח על מערכת הדרכונים הפנימית, שמירה על הסדר הציבורי, מאבק בהפרות סדר, פיקוח על חניכים, ניהול בתי כלא ומחנות עבודה, מתן שרותי הגנה מפני אש ושליטה על התנועה והתחבורה.
עד תחילת 1988, המשרד היה אחראי גם על בתי חולים פסיכיאטריים מיוחדים, אך חוק שהתקבל בינואר 1988 העביר את כל בתי החולים הפסיכיאטרים לאחריות משרד הבריאות.
ביטחון פנים

כמשרד כללי תחת מועצת השרים, למשרד היה מטה במוסקבה וסניפים ברפובליקות ובמנגנון הממשל האזורי, כמו גם במחוזות ובערים. בניגוד לק.ג.ב, המנגנון לענייני פנים היה כפוף לממשלה הכללית וגם לממשל המקומי; משרדים לענייני פנים מקומיים דיווחו הן לוועדות המבצעות של הסובייטים המקומיים שלהם, והן למשרדי העל שלהם בהיררכיית המשרד.
המטה במוסקבה חולק למספר דירקטורים ומשרדים. המינהל למאבק במעילות רכוש הוקם בסוף שנות 1960 כדי לשלוט בפשעי צווארון לבן כמו מעילה וזיוף רישומי תוכניות כלכליות. המנהל לחקירה פלילית סייע לתובעים הכלליים, ולעיתים גם לק.ג.ב, בחקירת תיקים פליליים. הייתה מחלקה נפרדת לחקירה והעמדה לדין של תיקים קלים, כמו הפרות תעבורה, ומנהל הסדר הציבורי, שהיה אחראי על הבטחת הסדר במקומות ציבוריים ועל מניעת התפרצויות של הפגנות, מחאות ותסיסה ציבורית.
חברי המיליציה (המשטרה במדים), כחלק מהמשטרה הרגילה, נבדלו במדים האפורים שלהם עם צווארון אדום. תפקידי המיליציה כללו סיור במקומות ציבוריים כדי להבטיח סדר ומעצר אנשים שהפרו את החוק, כולל נודדים ושיכורים. התנגדות למעצר או מניעת שוטר מלמלא את תפקידו היה פשע חמור בברית המועצות, שעונשו מאסר של שנה עד חמש שנים. עונש מוות ניתן על הריגת שוטר.
משרד הוויזה והרישום היה אחראי לרישום אזרחים סובייטים וזרים המתגוררים בכל מתחם בעיר ובהנפקת דרכונים פנימיים לאזרחים סובייטים. אזרחים סובייטים המעוניינים להגר מברית המועצות וזרים המעוניינים לנסוע בתוך ברית המועצות נאלצו להשיג אשרות ממשרד זה.
משרד הגיוס וההדרכה פיקח על גיוסם של חברים חדשים במיליציה, שהומלצו על ידי קולקטיבים לעבודה וארגונים ציבוריים. המפלגה המקומית וגופי קומסומול בדקו מועמדים ביסודיות כדי להבטיח את מהימנותם הפוליטית.
מוסדות חינוך תחת משרד הפנים

בית הספר הגבוה לפיקוד צבאי בנובוסיבירסק של כוחות הפנים
בית הספר הגבוה לפיקוד צבאי של אורדז'וניקידזה של כוחות הפנים על שם סרגיי קירוב
בית הספר של פרם לפיקוד צבאי גבוה של כוחות הפנים
בית הספר הגבוה לפיקוד צבאי של סרטוב של כוחות הפנים על שם דז'רינסקי
בית הספר הצבאי הגבוה של חרקוב של כוחות הפנים
בית הספר הפוליטי הגבוה בלנינגרד של כוחות הפנים על שם יום השנה ה-60 לקומסומול
שרים

| --- | --- |
 :  ראו גם – שר הפנים של רוסיה
סרגיי קרוגלוב (14 בינואר 1946 - 13 במרץ 1953)
לברנטי בריה (13 במרץ 1953 - 26 ביולי 1953)
סרגיי קרוגלוב (10 ביולי 1953 - 1 בפברואר 1956)
ניקולאי דודורוב (1 בפברואר 1956 - 13 בינואר 1960)
ניקולאי שצ'לוקוב (17 בספטמבר 1966 - 17 בדצמבר 1982)
ויטלי פיודורצ'וק (17 בדצמבר 1982 - 25 בינואר 1986)
אלכסנדר ולאסוב (25 בינואר 1986 - 20 באוקטובר 1988)
ואדים בקטין (20 באוקטובר 1988 - 2 בדצמבר 1990)
בוריס פוגו (2 בדצמבר 1990 - 22 באוגוסט 1991)
ויקטור בראניקוב (23 באוגוסט 1991 - 19 בדצמבר 1991)
לקריאה נוספת

Nation, R. C. (2018). Black Earth, Red Star: A History of Soviet Security Policy, 1917-1991. Ithaca, NY: Cornell University Press.
הערות שוליים

↑  Закон СССР от 15.03.1953 о преобразовании министерств СССР
↑  Закон СССР от 15.03.1953 О внесении изменений и дополнений в статьи 70, 77 и 78 Конституции (Основного Закона) СССР
1 2 3 4 5 6 7 8  Zickel, Federal Research Division, Library of Congress. Ed. by Raymond E. (1991). Soviet Union : a country study ; research completed May 1989 (2. ed., 1. print. ed.). Washington, DC: US Gov. Print. Off. pp. 780–782. ISBN 0844407275.
↑  Clines, Francis X. (24 באוגוסט 1991). "AFTER THE COUP: YELTSIN IS ROUTING COMMUNIST PARTY FROM KEY ROLES THROUGHOUT RUSSIA; HE FORCES VAST GORBACHEV SHAKE-UP; Soviet President Is Heckled By the Republic's Parliament". The New York Times. נבדק ב-21 בדצמבר 2017. {{cite news}}:  (עזרה)
↑  Katz, Mark N. (1994). "Black Earth, Red Star: A History of Soviet Security Policy, 1917-1991. By R. Craig Nation. Ithaca: Cornell University Press, 1991". Slavic Review. 53 (2): 610. doi:10.2307/2501355. JSTOR 2501355.
↑  Kaufman, Stuart (1993). "Reviewed work: Black Earth, Red Star: A History of Soviet Security Policy, 1917-1991, R. Craig Nation". Russian History. 20 (1/4): 377–378. doi:10.1163/187633193X00847. JSTOR 24657366.
| --- | --- |
בקרת זהויות :  NLI: 987007268363405171  PLWABN: 9810686904305606  CiNii: DA08525165  GND: 19203-X  ISNI: 0000 0001 0698 765X  LCCN: n83239285  NLA: 35820537  VIAF: 136576329   WorldCat (עם VIAF): 136576329
ניסטק

| --- | --- |

לוגו חברת ניסטק
 נתונים כלליים
 מייסדים:  יצחק ניסן
 תקופת הפעילות:  1985–הווה (כ־39 שנים)
 מיקום המטה:  פתח תקווה 
 משרד ראשי:  פתח תקווה, ישראל
 ענפי תעשייה:  תעשיית האלקטרוניקה 
 מוצרים עיקריים:  יצור מוצרים אלקטרוניים
 מנכ"ל:  יצחק ניסן
 עובדים:  900
  
 https://www.nistec.com
 
מפעל ניסטק מרכז - פתח תקווה
ניסטק (באנגלית: Nistec) היא חברה פרטית ישראלית לתכנון וייצור מוצרים אלקטרוניים. בעשור הראשון של המאה ה-21 הרחיבה ניסטק את פעילותה והקימה מפעלי ייצור נוספים בישראל. ניסטק היא בין מפעלי הייצור האלקטרוני הגדולים בישראל, עם כ-900 מועסקים בארבעה מפעלי ייצור: שניים בפתח תקווה, אחד במעלות ואחד בקצרין.

ניסטק אחזקות בע"מ מחזיקה תחתיה כמה חברות בנות, ביניהן ניסטק בע"מ, ניסטק דיזיין בע"מ, ניסטק מרכז בע"מ, ניסטק צפון בע"מ, ניסטק גליל בע"מ, ניסטק גולן בע"מ, ניסטק נכסים בע"מ ואלטק בע"מ. אלטק (Eltek) היא חברה ציבורית הנסחרת בבורסת הנאסד"ק בארצות הברית.
מיזמים חברתיים-התנדבותיים

ניסטק פעלה בכמה מיזמים חינוכיים-התנדבותיים על מנת להקנות לילדים סקרנות טכנולוגית חווייתית. עד יוני 2023 אירחה החברה במפעליה בישראל כ-2000 ילדים בגילי 9–14. בסיורים במפעלי ניסטק לומדים הילדים על תהליך ייצור והרכבה של כרטיסים אלקטרוניים, מבקרים בקווי הייצור בחברה ומרכיבים מוצר אלקטרוני משל עצמם.
החברה מקיימת ימי עיון טכנולוגיים וסמינרים ייעודיים עם מרצים בעלי שם ללא תשלום, כדי לחזק את תעשיית ההייטק הישראלית ביחס למתחרותיה בעולם, ושמירת חשיבותה הרבה כקטר הכלכלה והתעסוקה במדינה.
פרסים

2015 - דגל היופי עבור מפעל האלקטרוניקה היפה בישראל בתחרות "תעשייה יפה בישראל יפה" מטעם "המועצה לישראל יפה", בחסות משרד התמ"ת ובשיתוף התאחדות התעשיינים בישראל ואיגוד התעשייה הקיבוצית.
2018 - מקום ראשון בפרס האיכות והמצוינות לשנת 2018 מטעם ראש הממשלה.
2019 - מקום ראשון בתחרות אות הגיוון מטעם ארגון מעלה והפורום הישראלי לגיוון בתעסוקה.
הערות שוליים

↑  Eltek Ltd. (ELTK), אתר Yahoo Finance, ‏נלקח ב-4 במאי 2021
↑  חברי הנהלת איגוד ההיי-טק 2021–2022, באתר התאחדות התעשיינים, ‏נלקח ב-4 במאי 2021
↑  פתח תקווה - אישים ומייסדים, באתר מוזיאון ראשונים, ‏נלקח ב-4 במאי 2021
↑  ניסטק הצליחה בהרכבת הרכיב האקטיבי הקטן בעולם, באתר TechTime‏, 3 באוגוסט 2015
↑  ניסטק הרכיבה מעגל מודפס בעובי 2 מיל, באתר TechTime‏, 2 בנובמבר 2015
↑  אסף גלעד, ניסטק רכשה מפעל בקצרין, באתר כלכליסט, 23 באפריל 2009
1 2  ניסטק חנכה מפעל חדש לייצור אלקטרוני במעלות, באתר TechTime‏, 29 במאי 2016
↑  מפעל ניסטק צפון סיפק מאות מנשמים לביה”ח תל השומר בייצור מהיר, באתר new-techonline.com, ‏נלקח ב-4 במאי 2021
↑  ניסטק תייצר 30,000 שעונים חכמים של קארדיאקסנס, באתר TechTime‏, 22 ביוני 2022
↑  הוקמה חברה לייצור מעגלים מודפסים, באתר עיתון דבר, ‏23 באוגוסט 1973
↑  רון שטיינבלט, ‏יוסי מימן מכר את מניותיו באלטק לניסטק של יצחק ניסן, באתר גלובס, 20 באוגוסט 2013
↑  Top Global PCB Manufacturers, plantautomation-technology.com, ‏נלקח ב-4 במאי 2021
↑  Top USA and International PCB Manufacturers, thomasnet.com, ‏נלקח ב-4 במאי 2021
↑  Eltek Ltd. (ELTK), Yahoo Finance, ‏נלקח ב-27 ביוני 2023
↑  המטרה של ניסטק, הקמת "רמת הסיליקון" בגולן, באתר TechTime‏, 12 בספטמבר 2018
↑  מפעל ניסטק קצרין ייכנס לייצור בספטמבר 2023, באתר TechTime‏, 5 ביולי 2023
↑  ניסטק תייצר את מודולי התקשורת של Elsight, באתר TechTime‏, 12 במרץ 2023
↑  ניסטק מכניסה רובוטים אל קווי הייצור - Techtime - חדשות אלקטרוניקה והייטק, באתר Techtime - חדשות אלקטרוניקה והייטק, ‏1 באפריל 2024
↑  Technology Seminar – Ceramic and Electrolytic Capacitors in Power Electronics, ‏23 באפריל 2023
↑  ניסטק גולן זכתה בדגל היופי של ענף האלקטרוניקה ל-2015, באתר TechTime‏, 31 בדצמבר 2015
↑  חברת ניסטק מרכז מפ”ת זכתה במקום הראשון בישראל בתחרות הפרס הלאומי לאיכות ומצוינות לשנת 2018, באתר מגזין ניוטק, ‏21 בינואר 2019
↑  זוכי אות הגיוון 2019: Western Digital, בנק הפועלים וקבוצת ניסטק, באתר מגזין ניוטק, ‏12 בספטמבר 2019
נונאטאק וו

| --- | --- |
אין תמונה חופשית
 מידע כללי
 על שם:  Tien-Hsing Wu 
 מיקום:  אזור הברית האנטארקטית,
 קואורדינטות:  72°29′00″S 161°07′59″E﻿ / ﻿72.4833°S 161.133°E﻿ / -72.4833; 161.133
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק וו(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק וו
 
נונאטאק וו (באנגלית: Wu Nunatak) הוא נונאטאק ברכס נונאטאקי אאוטבק הממוקם באזור חוף פנל של ארץ ויקטוריה, שבאנטארקטיקה.
הנונאטאק ממוקם 15 קילומטרים צפונית - צפון-מזרחית מהר וייהופט.
היסטוריה > גילוי ומיפוי הנונאטאק

נונאטאק וו מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1959–1964.
נצנוץ

סרט בהילוך איטי המראה את השפעת האטמוספירה על תמונת כוכב בטלסקופ
נצנוץ (באנגלית: Scintillation או Twinkling) הוא תופעה אופטית שגורמת למקור אור נקודתי להיראות כאור מהבהב. התופעה נגרמת מטורבולנציה באטמוספירת כדור הארץ, והיא מתרחשת עבור אורות רחוקים בכלל ועבור אורות של כוכבים וכוכבי לכת בפרט.
רקע

לתנועת האוויר יש אופי טורבולנטי. כיסי אוויר קטנים בעלי טמפרטורה שונה במעט נעים באופן כאוטי לאורך הקטע של קו הראייה מהעצם לצופה שנמצא באטמוספירה. היות שמקדם השבירה תלוי בטמפרטורה, חזית גל שמקורה בעצם הקורן עוברת כיסי אוויר בעלי מקדם שבירה שונה. הדבר גורם לה להתעוות לאורך המסלול ולהשתנות בזמן. כתוצאה מכך תמונת מקור האור שמגיעה לעין או חיישן כלשהו, כגון מצלמה, היא מטושטשת, משתנה במהירות, ובנוסף העוצמה הנצפית של המקור משתנה. שינויי עוצמה ומיקום אלו יוצרים את תחושת הנצנוץ. תופעה נוספת המתלווה לנצנוץ היא שינויי צבע. הדבר נגרם כתוצאה מנפיצה המתלווה לשבירה של קרני האור באוויר.
הנצנוץ בולט יותר עבור עצמים הקרובים לאופק. הסיבה לכך היא שהנצנוץ מושפע ממסלול האור דרך האטמוספירה, ועבור עצמים קרובים לאופק המסלול ארוך יותר. רוב הכוכבים הנראים בשמים מנצנצים בתצפית שנערכת בעין בלתי מזוינת, אולם ייתכנו גם כוכבים שלא ינצנצו. הדבר יקרה בדרך כלל בתנאי טורבולנציה חלשה ועבור כוכבים הסמוכים לזנית.
בתצפית בטלסקופ בעל הגדלה גבוהה, ניתן להבחין בקלות רבה יותר בשינויי העוצמה והמיקום. הצופה בטלסקופ יכול להבחין בתנועה מתמדת של דמות הכוכב ובשינויים מהירים בעוצמה. כתוצאה משיקולי עקיפה, הגדלת קוטר המראה (או העדשה) הראשית בטלסקופ משפרת את הרזולוציה, אולם הטורבולנציה מציבה גבול על יכולת השיפור, כלומר החל מקוטר מסוים כבר אין שיפור ברזולוציה.
יש שתי דרכים להתמודד עם הבעיה שמציבה הטורבולנציה על תצפיות טלסקופיות. שיטה אחת היא שימוש בטלסקופ חלל שנמצא מחוץ לאטמוספירה. השיטה השנייה, בה משתמשים במצפי כוכבים גדולים, קרויה אופטיקה אדפטיבית. בשיטה זו נמדדת השפעת האטמוספירה על כוכב בהיר שנמצא בכיוון התצפית או על קרן לייזר שמכוונת לאותו כיוון. המדידה מאפשרת לבצע תיקונים מהירים בעזרת מראה נוספת, שמוצבת לאורך מסלול האור, וניתן לשלוט עליה בזמן אמת באמצעות מחשב שאליו מוזנים נתוני התצפית. תיקונים אלו מפצים על השינויים המהירים בתמונה שנגרמים עקב השפעת הטורבולנציה. השימוש בשיטת האופטיקה האדפטיבית היה זה שהאיץ את בנייתם של טלסקופים ענקיים בשנות ה-90 של המאה ה-20, דוגמת הטלסקופים במצפה קק שקוטר המראה הראשית שלהם עומד על 10 מטרים.
נאה לאונרד

| --- | --- |
אין תמונה חופשית
 לידה:  13 בדצמבר 1886 גאלאץ, רומניה 
 פטירה:  24 בדצמבר 1928 (בגיל 42) קמפולונג, רומניה 
 מוקד פעילות:  רומניה 
 מקום לימודים:  Bogdan Petriceicu Hasdeu National College 
 סוג קול:  טנור 
 שפה מועדפת:  רומנית 
 
נאה (ניקולאה) לאונרד (ברומנית: Nae (Nicolae) Leonard‏; 13 בדצמבר 1886 - 24 בדצמבר 1928), שכונה "נסיך האופרטה", היה זמר טנור יליד גאלאץ, רומניה, שהצליח מאוד ברומניה וברחבי אירופה. התפרסם גם ככובש לבבות הנשים, "קזנובה רומני", ונשים רבות ברומניה, בנות כל הגילים, רכשו ושמרו תמונה שלו.
ביוגרפיה

נאה לאונרד נולד בגאלאץ כבנם של נהג הקטר קונסטנטין נאה ואשתו של המנהל שלו, הווינאית קטרינה שפר. האם מתה כעבור כמה חודשים והאב עבר עם בנו לבוזאו, שם נישא לאלנה. לאונרד למד בבית ספר יסודי והמשיך לבית ספר תיכון, כשהוא מצטיין בלימודי הצרפתית. ב-1900 מתה אמו החורגת ולאחר מכן עבר עם אביו לבוקרשט, שם התחיל ללמוד בפנימייה.
לאונרד התיידד עם וליאמיר מקסימיליאן ונמשך לבמה ולהופעות. הופיע בצ'ישמיג'יו בשירה ובדקלום, חיקוי של שיכור ועוד. הוא הצטרף לקבוצה של ניקו פואנרו ונדד איתם כדי להופיע. היות שבחולצתו היו חורים, צבע את עורו בצבע החולצה, כדי שהקהל לא יבחין בחורים. הוא סבל מקור ומרעב, אך התמיד להופיע. לאונרד התקבל לקבוצה של אלכסנדרו ברקנסקו וניקולסקו-בוזאו, שיצאה לסיבוב הופעות ברומניה והגיעה לפלטיצ'ן, שם, לפני ההופעה, הטנור הראשי, ברקנסקו, איבד את קולו ולאונרד, שידע את כל התפקידים בעל פה, הופיע ללא חזרות. ההצלחה הייתה מיידית ושמה נפוץ ברומניה וכך בגיל 19 הפך לאונרד לכוכב עולה. הוא נשכר להופיע בקבוצת גריגוריו ב"גן אוטטלישאנו" רב המוניטין באופרטה "אויב הנילוס". ההצלחות רדפו זו אחר זו ולאונרד זכה לכינוי "נסיך האופרטה". ב-28 באוגוסט 1905 נשא לאישה את זמרת הסופרן אלנה תאודורסקו, שהייתה מבוגרת ממנו.
המצנט יואן דאלס (Ioan I. Dalles), בעל נכסים עשיר מאוד ממוצא יווני, תמך בלאונרד ושלח אותו לקבל שיעורי זמרה אצל טובי המורים בפריז, הכל על חשבונו. הוא שב לרומניה עם בגדים ומנהגים (כולל העישון) לפי האופנה הפריזאית ונשים רבות התאהבו בו וחיזרו אחריו. הוא נפרד מרעייתו ונשא לאישה בת של בויאר מפוקשאן. היו לו משרתים ונהג פרטי והוא פיזר את כספו ביד רחבה, כולל תמיכה באמנים במצוקה. אשתו עברה למולדובה לאחר כניסת רומניה למלחמת העולם הראשונה בעוד לאונרד נשאר בבוקרשט. גם נישואים אלה התפרקו ולאונרד הכיר את מי שעתידה להיות אשתו השלישית, דורה שטאוארמן (Dora Stauermann).
ב-1920 הקבוצה של לאונרד ומקסימיליאן עברה לטימישוארה, שם היו לה הצלחות ניכרות, אך כעבור שנתיים האולם בו הופיעה עלה באש. הם הופיעו באורדיה ובארד ולאחר מכן נפרדו, כשלאונרד חוזר לבוקרשט. אופנת האופרטות הייתה בירידה וכך גם הצלחות קבוצתו של לאונרד. ב-1924 חלה, אך קיבל הצעת עבודה מצרפת, אליה יצא והתקבל לעבודה בפריז לאחר ראיון. הוא התחיל את הופעותיו בליון עם האופרטה "באיאדרה" מאת אמריך קלמן וזכה להצלחה גדולה. לאונרד חזר לרומניה, אך לא הצליח להשיק אופרטות חדשות. נקרא שוב לצרפת, שם התחיל מופעים במרסיי ולמרות היותו חולה עם חום גבוה הופיע בהצלחה מרובה 40 פעמים. הוא המשיך עם הופעות בפריז, ב"מוגדור" ולאחר מכן חזר לרומניה, שם השיק את האופרטה "הרוזנת מאריצה", אך בהצלחה חלקית ומחלתו החמירה. ב-1928, שוב בפריז, הופיע באופרטה "פריץ" 50 פעמים, אך בריאותו התדרדרה, התחיל להשתעל תוך כדי מופע ולבסוף התמוטט על הבמה.
הוא אובחן כחולה שחפת והועבר לרומניה, הגיע לבית אביו, בקמפולונג, כשהוא מרושש וחולה מאוד. הוא מת ממחלת השחפת. לווייתו הייתה מרשימה, עם השתתפות אישים רמי דרג ואותות כבוד צבאיים, ולאחר מותו הופק בול רומני עם דיוקנו. בבוקרשט יש רחוב על שמו ובפארק קיסלף פסל בדמותו. בגאלאץ, עיר הולדתו, הוקם תיאטרון מוזיקלי על שמו, התיאטרון המוזיקלי נאה לאונרד, שם מתקיים בכל חודש נובמבר הפסטיבל המוזיקלי לאונרד.
נונאטאק ג'ורדן

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  72°09′00″S 101°04′01″W﻿ / ﻿72.15°S 101.067°W﻿ / -72.15; -101.067
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק ג'ורדן(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק ג'ורדן
 
תצלום לוויין של האי ת'רסטון
נונאטאק ג'ורדן (באנגלית: Jordan Nunatak) הוא נונאטאק בחלקו הדרום-מערבי של האי ת'רסטון, בארץ אלזוורת' שבאנטארקטיקה
הנונאטאק ממוקם בין ראשו של קרחון רושריי וראשו של קרחון קוקס.
היסטוריה > גילוי ומיפוי הנונאטאק

הנונאטאק מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960 – 1966.
היסטוריה > מקור השם

שמו של הנונאטאק ניתן לו על ידי הוועדה המייעצת לשמות אנטארקטיים.
הנונאטאק נקרא על שמו של ג'ון ג'ורדן (Joe Jordan), מיחידות אווירייה של צבא ארצות הברית, שהיה מכונאי מסוקים, בסקר שנערך בארץ אלזוורת', בעונת המחקר (הקיץ האנטארקטי) 1968 – 1969.
נונאטאק ג'מיני

| --- | --- |
אין תמונה חופשית
 מידע כללי
 על שם:  תאומים 
 מיקום:  אזור הברית האנטארקטית,
 קואורדינטות:  66°08′00″S 62°30′00″W﻿ / ﻿66.1333°S 62.5°W﻿ / -66.1333; -62.5
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהנונאטאק ג'מיני(למפת חצי האי האנטארקטי רגילה) בסיס חנרל ברנרדו אוהיגינס ריקלמהנונאטאק ג'מיני(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק ג'מיני(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק ג'מיני
 
נונאטאק ג'מיני (באנגלית: Gemini Nunatak; מילולית: נונאטאק התאומים) הוא נונאטאק המורכב משתי פסגות שאינן מכוסות קרח, דרומית לנונאטאק בורכגרווינק, בקצה מעלה פיליפי, בחוף המזרחי של ארץ גרהאם שבאנטארקטיקה.
שתי הפסגות, המתנשאות לגובה של 465 ו-490 מטרים מעל פני הים, מחוברות על ידי אוכף סלע צר.
נונאטאק ג'מיני מצוי 7 קילומטרים דרומית לנונאטאק בורצ'גרבניק.
היסטוריה > גילוי הנונאטאק

הנונאטאק התגלה ומופה לראשונה על ידי סקר שטחי חסות איי פוקלנד (FIDS) וצולם מהאוויר על ידי משלחת המחקר האנטארקטית רון בשנת 1947.
הנונאטאק מופה בשנת 1964 על ידי הסקר האנטארקטי הבריטי.
היסטוריה > מקור השם

שמו של הנונאטאק ניתן לו על ידי FIDS.
הנונאטאק נקרא על שם קבוצת הכוכבים "תאומים", המכילה את הכוכבים התאומים קסטור ופולוקס.
נונאטאק דארנל

| --- | --- |
אין תמונה חופשית
 מידע כללי
 גובה:  1,405 מ' 
 מיקום:  אזור הברית האנטארקטית,
 רכס הרים:  רכס בריטניה 
 קואורדינטות:  80°27′S 155°54′E﻿ / ﻿80.45°S 155.9°E﻿ / -80.45; 155.9
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק דארנל(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק דארנל
 
נונאטאק דארנל (באנגלית: Darnell Nunatak) הוא נונאטאק בולט המצוי בחלקו הדרום מערבי של רכס בריטניה שבאנטארקטיקה.
גובהו של הנונאטאק 1,405 מטרים מעל פני הים.
הנונאטאק ממוקם 7 קילומטרים צפונית מערבית להר ראמג'.
הנונאטאק ממוקם 44 קילומטרים דרומית מערבית מהר מקלינטוק.
היסטוריה > מקור השם

שמו של הנונאטאק ניתן לו על ידי הוועדה המייעצת לשמות אנטארקטיים.
הנונאטאק נקרא על שם המכונאי האווירי הראשי שפארד ל. דארנל (Shepard L. Darnell), מצי ארצות הברית, בטייסת VX-6. בתקופה שבין 27 בדצמבר 1962 - 4 בינואר 1963, החליף דארנל וצוות של שישה מכונאים מנוע של מסוק שנפל על קרחון עמנואל, בתנאי שטח, בהיותם על הקרחון.
לקריאה נוספת

• Carosi, R., F. Giacomini, F. Talarico, and E. Stump, , (2007). Related Publications from ANDRILL Affiliates. 19, PP 3,5
נח גל גנדלר

נשיא סיישל דני פאורה (מימין) נפגש עם גל גנדלר, נובמבר 2018
נח גל גנדלר (נולד ב-12 באוגוסט 1957) הוא דיפלומט ישראלי, שכיהן כשגריר ישראל באוזבקיסטן, בולגריה, קניה ואלבניה.
ביוגרפיה

גנדלר נולד ב-12 באוגוסט 1957 בקריית חיים. בשלהי שנת 1986 התקבל גנדלר לקורס הצוערים של משרד החוץ, ובשנת 1987 החל לעבוד במשרד. בין השנים 1989–1999, מונה למזכיר שני בשגרירות ישראל בקטמנדו, בירת נפאל. בשנת 1991 החל לעבוד בשגרירות הישראלית בבנגקוק, תאילנד, כסגן השגריר. במסגרת עבודתו בתאילנד, ביקר גנדלר במדינות הודו-סין – וייטנאם, לאוס וקמבודיה, במטרה ליצור יחסיהן דיפלומטיים בינם לבין מדינת ישראל. גנדלר נחשב לדיפלומט הישראלי הראשון שביקר במדינות שלאחר מלחמת וייטנאם[דרוש מקור]. בשנת 1993, בסיועו של גנדלר, חידשו המדינות את יחסיהם עם ישראל. בנוסף, יזם את פתיחת קו התעופה של חברת "אל על" לבנגקוק ב-1992[דרוש מקור]. את תפקידו בשגרירות בתאילנד סיים בשנת 1995, ולאחר מכן חזר לישראל.
גנדלר מונה למנהל קורס הצוערים של משרד החוץ. מחזור זה היה לגדול בתולדות משרד החוץ, עם 50 צוערים. בשנת 1997 מונה גנדלר לשגריר ישראל בטשקנט, בירת אוזבקיסטן. בעת כהונתו ביקרו באוזבקיסטן מספר אישים ישראלים דוגמת נשיא ישראל עזר ויצמן, ראש ממשלת ישראל בנימין נתניהו, שר הביטחון יצחק מרדכי ושר הכלכלה והתעשייה נתן שרנסקי. כמו כן, נשיא אוזבקיסטן אסלאם קרימוב ערך ביקור ממלכתי בישראל ב-18 בדצמבר 1998.
בשנת 2003 שב גנדלר לישראל, ומונה לראש כוח האדם של משרד החוץ. בשנת 2006 מונה על ידי שר החוץ לשגריר ישראל בסופיה, בירת בולגריה. בשנת 2011 יצא גנדלר לחל"ת, והחל לעבוד בחברת המים הלאומית "מקורות", כמנהל פיתוח עסקי בישראל ומחוצה לה. שאול כמיסה החליף אותו כשגריר ישראל בבולגריה. עם שובו למשרד החוץ, מונה לשגריר מיוחד לענייני ביטחון, מזון ומים במסגרת המרכז לשיתוף פעולה בינלאומי (מש"ב). בשנת 2017 מונה לשגריר ישראל בניירובי, קניה. במסגרת תפקידו, הואמן גנדלר על שכנותיה של קניה, אוגנדה, טנזניה, מלאווי ואיי סיישל.
בקיץ 2019, מונה לשגריר ישראל באלבניה במקום בעז רודקין. כמו כן היה שגריר לא תושב בבוסניה והרצגובינה. בעת כהונתו, ננזף גנדלר על ידי מנכ"ל משרד החוץ, אלון אושפיז, בעקבות מסמך של השגרירות שהביע תמיכה ברפורמה בשיטת הבחירות בבוסניה והרצגובינה, בניגוד לעמדת הממשלה והקהילה היהודית במדינה.
חיים אישיים

גנדלר נשוי ללירון, בתו של דני ז'ק, ראש עיריית קריית ביאליק לשעבר. לזוג חמישה ילדים.
הערות שוליים

↑  מינויים בשירות החוץ, באתר משרד החוץ
↑  בואו לפגוש את השגריר היוצא לאלבניה ובוסניה הרצגובינה, באתר מכון הייצוא
↑  שגריר ישראל, נח גל גנדלר, הגיש (30.6) את כתב אמנתו לנשיא בוסניה, ספיק דזפרוביץ (Sefik Dzaferovic), בנוהל קורונה, הטקס כולו נוהל עם מסכות ושמירת מרחק, בעמוד הפייסבוק של משרד החוץ
↑   סם סוקול, בעקבות הפרסום ב"הארץ", משרד החוץ נזף בשגריר בבוסניה על תמיכה בחוק פרו-לאומני, באתר הארץ, 24 באוגוסט 2022
נונאטאק גייטוויי

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 רכס הרים:  ההרים הטראנס-אנטארקטיים 
 קואורדינטות:  77°01′00″S 160°15′00″E﻿ / ﻿77.0167°S 160.25°E﻿ / -77.0167; 160.25
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק גייטוויי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק גייטוויי
 
נונאטאק גייטווי (באנגלית: Gateway Nunatak; מילולית: נונאטאק השער) הוא נונאטאק בולט, באזור חוף סקוט, בארץ ויקטוריה, שבאנטארקטיקה.
הנונאטאק ממוקם ליד ראשו של קרחון מקאיי;
הנונאטאק ממוקם 17 קילומטרים ממערב להר גראן.
היסטוריה > גילוי ומיפוי הנונאטק

הנונאטק נסקר לראשונה בשנת 1957, על ידי קבוצת הסקר הניו זילנדית הצפונית, מטעם המשלחת הטראנס-אנטארקטית של חבר העמים הבריטי - אשר חקרה את אנטארקטיקה בין השנים 1956–1958.
היסטוריה > מקור השם

הנונאטאק נקרא בשם זה, מאחר שהוא מסמל פתח ברור בין מפלי הקרח של קרחון מקאיי, למשלחות המנסות לעלות על קרחון מקאיי לכיוון מערב.